คือหนูมีเพศสัมพันธ์ตอนมีประจำเดือนวันสุดท้ายค่ะหนูควรกินยาคุมเเบ28เม็ดได้เลยไหมค่ะ
สวัสดีค่ะ หากวันที่มีเพศสัมพันธ์ นับได้ไม่เกิน 7 วัน จากวันแรกที่มีประจำเดือนมา ถือว่ายังอยู่ในระยะปลอดภัย โอกาสในการตั้งครรภ์นั้นถือว่าน้อยมาก ดังนั้น อาจไม่จำเป็นต้องทานยาคุมฉุกเฉินแต่หากวันที่มีเพศสัมพันธ์ เกิน 7 วันไปแล้ว นับจากวันแรกที่มีประจำเดือนมา ก็จะถือว่าไม่ใช่ระยะปลอดภัย โอกาสที่จะตั้งครรภ์นั้นอาจมีได้ ซึ่งอาจต้องพิจารณาทานยาคุมฉุกเฉิน โดยควรรีบทานให้เร็วที่สุดหลังจากที่มีเพศสัมพันธ์ เพื่อให้เกิดประสิทธิภาพสูงสุดสำหรับยาคุมกำเนิดชนิด 21 หรือ 28 เม็ด การทานหลังจากที่มีเพศสัมพันธ์ จะไม่สามารถช่วยป้องกันการตั้งครรภ์ได้ นอกจากนี้ ควรเริ่มทานภายใน 1-5 วันนับจากวันแรกที่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันที หากเลย 5 วันนับจากวันแรกที่มีประจำเดือนมาไปแล้ว ยาจะยังไม่สามารถออกฤทธิ์ในการป้องกันการตั้งครรภ์ได้ โดยต้องทานต่อเนื่องไปอย่างน้อย 7 วันก่อนค่ะ